Nord-Trøndelag Elektrisitetsverk

**Nord-Trøndelag Elektrisitetsverk Holding AS** (**NTE**) er et trøndersk energiselskap. Konsernet utvikler, produserer og leverer fornybar energi, energi- og installasjonstjenester og digital infrastruktur som fiberinternett og er partner til Altibox 

Etter å ha vært heleid av Nord-Trøndelag fylkeskommune siden opprettelsen i 1919, eies NTE fra 2018 av de 23 kommunene som tidligere utgjorde Nord-Trøndelag. I 2025 er det 19 kommuner som eier NTE. Utviklingen har skjedd ved en sammenhengende utbygging av vannkraft, ved at mindre kommunale kraftverk har blitt kjøpt opp av det fylkeskommunale selskapet, og ved at nye forretningsområder er etablert. NTE har drevet installasjon og handelsvirksomhet i stort omfang siden 1924. I 1990-årene ble NTE omdannet fra forvaltningsbedrift til fylkeskommunalt foretak, videre til aksjeselskap på 2000-tallet, med forretningsområdene organisert i heleide datterselskaper. Det har også vært en satsing på vindkraft.

NTE er et av Midt-Norges største industrikonsern. I 2024 hadde NTE ca. 580 ansatte og en årlig omsetning på ca. 4,0 milliarder kroner. Årlig kraftproduksjon fra vann- og vindkraftanlegg er på knapt 3,4 TWh.

## Eierskap
NTE har alltid vært og er lokalt eid og eies av 19 kommuner i Trøndelag. NTEs eiere har et langsiktig perspektiv på eierskapet, med lønnsomhet og videre vekst og utvikling som prioriterte mål. NTEs virksomhet omfatter produksjon, distribusjon og salg av fornybar energi, energitjenester, fiberbaserte kommunikasjonstjenester og elektroinstallasjon. NTEs forretningsvirksomhet er lagt i de heleide datterselskapene NTE Energi AS, NTE Marked AS, NTE Elektro AS og NTE Telekom. I tillegg eier NTE 40 % av Tensio.

I tillegg til datterselskaper er NTE engasjert blant annet i følgende selskaper:
* NTE Montenegro Doo, Montenegro
* Nordvest Fiber AS, Ålesund
*NTE-Allianse ADCom Data AS, Trondheim
* Kunnskapsparken Steinkjer AS, Steinkjer
* Sarepta Energi AS, Steinkjer
* Foratek AS, Nordli
* Pelagic Power AS, Vanvikan
* Industrikraft Midt-Norge AS, Skogn
* Altinn Kraft AS, Steinkjer
* Linnvasselv Kraftlag AS

Andre aksjer og andeler:
* Eurel AS
* Industrikraft Midt-Norge DA
* Biovarme AS
* Bredbåndsalliansen

## Historie

| webside = http://timeline.nte.no

* 2018 – Aksjene fordeles mellom 23 eierkommuner
* 2010 – NTE Bredbånd AS ble besluttet fusjonert med NTE Marked AS.
* 2010 – Sammen med Østfold Energi overtar NTE Siso kraftverk og Lakshola kraftverk fra Elkem.
* 2008 – NTE Holding AS etablert som konsern med forretningsområdene organisert i heleide datterselskaper.
* 2007 – NTE FKF omdannes til aksjeselskap etter vedtak i fylkestinget.
* 2006 – NTEs nettvirksomhet utskilt i eget, heleid datterselskap, NTE Nett AS.
* 2005 – NTE Bredbånd AS etablert og ny kraftstasjon åpnes i Follafoss.
* 2004 – NTE kjøper den siste halvparten av Kraftverkene i Øvre Namsen (KØN) av Statkraft. NTE blir dermed eneier av produksjonsanleggene.
* 2003 – Første ScanWind-vindmølle på 3 MW settes opp på Hundhammerfjellet i Nærøy.
* 2002 – NTE-allianse skifter navn til NTE Elektro. Alle rør- og klimaselskap fusjoneres til NTE VVS AS.
* 1999 – NTE-allianse åpner kontor i Trondheim.
* 1998 – NTEs selskapsform endres fra å være forvaltningsbedrift til å bli et fylkeskommunalt foretak fra 1. januar 1998.
* 1998 – Første vindmølle bygges på Hundhammerfjellet i Nærøy.
* 1994 – Meråker og Tevla kraftverk settes i drift.
* 1993 – Vindmølleparken i Vikna utvides.
* 1991 – Vikna vindmøllepark settes i drift.
* 1989 – NTE overtar kraftverkene i Meråker fra Elkem.
* 1988 – Ormsetfoss kraftverk settes i drift.
* 1986 – Tunnsjø kraftverk settes i drift.
* 1985 – NTE utarbeider en forstudie for gasskraftverk i Ytre Namdal.
* 1985 – Konsesjonssøknad for kraftverkene i Meråker sendes.
* 1984 – Mosvik kraftverk settes i drift.
* 1982 – Driftsentralen ved NTEs hovedkontor i Steinkjer settes i drift.
* 1979 – Kolsvik Kraftverk i Nordland settes i drift. Anlegget eies i fellesskap av Helgelandskraft AS og NTE.
* 1979 – NTE overtar det kommunale e-verket i Meråker.
* 1978 – NTE overtar Øysletta kraftlag i Overhalla.
* 1977 – NTE overtar Vannebo kraftverk i Overhalla.
* 1976 – Øvre Fiskumfoss kraftverk settes i drift.
* 1975 – Bedriften flytter inn i nytt administrasjonsbygg med lager og verksted på Sørsileiret i Steinkjer.
* 1971 – Åsmulfoss kraftverk og Bogna kraftverk settes i drift.
* 1969 – NTE overtar de kommunale e-verkene i Stjørdal, Levanger, Verdal, Steinkjer og Namsos.
* 1966 – Utbyggingsplanen for elektrifisering av strømløse distrikter fullføres.
* 1965 – Røyrvikfoss kraftverk (KØN) settes i drift.
* 1963 – Tunnsjødal kraftverk og Tunnsjø kraftverk (KØN) settes i drift.
* 1962 – Linnvasselv kraftverk i Sverige settes i drift. Anlegget eies av Brännelvens Kraft AB (svensk eierandel) og Kraftverkene i Øvre Namsen (KØN).
* 1959 – NTE overtar Frol kommunale e-verk. Aunfoss kraftverk settes i drift.
* 1958 – Staten ved NVE og Nord-Trøndelag fylkeskommune ved NTE danner sameiet Kraftverkene i Øvre Namsen (KØN). Eierskap 50 % hver.
* 1955 – Brattingfoss pumpekraftverk i drift.
* 1953 – NTE overtar Sør-Skage kraftlag i Overhalla og Skogn kraftlag.
* 1952 – NTE overtar Høylandet elektrisitetsverk.
* 1949 – NTE overtar Verran og Grong elektrisitetsverker.
* 1947 – Plan for elektrifisering av strømløse distrikter vedtas og settes i verk. NTE overtar det kommunale e-verket i Skatval.
* 1946 – Maskin 1 i Fiskumfoss kraftverk settes i drift, og den første kraftproduksjonen i Namsen er i gang.  NTE overtar det kommunale e-verket i Malm.
* 1944 – NTE overtar de kommunale e-verkene i Frosta, Ytterøy, Mosvik og Ogndal.
* 1943 – NTE overtar de kommunale e-verkene i Sparbu og Otterøy.
* 1942 – NTE overtar de kommunale e-verkene i Inderøy og Røra.
* 1941 – NTE overtar de kommunale e-verkene i Kvam, Beitstad, Namdalseid og Klinga.
* 1940 – NTE overtar Egge kommunale e-verk
* 1938 – NTE overtar Stod kommunale kraftverk.
* 1924 – NTE starter installasjonsvirksomhet og salg av komfyrer og andre elektriske produkter.
* 1923 – Maskin 1 og 2 i Follafoss kraftverk settes i drift. Samtidig er den første overføringslinja fra Follafoss ferdig.
* 1919 – Den 22. juni vedtar fylkestinget å opprette Nord-Trøndelag Elektrisitetsverk. Samtidig vedtas byggingen av Follafoss kraftverk.

## Kraftproduksjon

Egne kraftverk 	Årlig produksjon

**Follafoss**       176 GWh

**Brattingfoss** 	28 GWh

**Bogna**    	145 GWh

**Nedre Fiskumfoss** 	266 GWh

**Øvre Fiskumfoss** 	49 GWh

**Aunfoss** 	199 GWh

**Åsmulfoss** 	75 GWh

**Mosvik**  	75 GWh

**Tunnsjøfoss** 	29 GWh

**Ormsetfoss** 	75 GWh

**Funna** 	        70 GWh

**Meråker**         407 GWh

**Tevla**           107 GWh

**Tunnsjødal**      877 GWh

**Tunnsjø**         143 GWh

**Rørvikfoss** 	92 GWh

**Småkraftverk** 	21 GWh

**Vindkraft** 	100 GWh

**Samlet egne verk** 	2962 GWh
	
	
**Linnvasselv** (sammen med svenske interesser) 	101 GWh

**Åbjøra-Kolsvik kraftverk** sammen med Helgeland Kraftlag A/L 	282 GWh

**Sum andelsverk**  	383 GWh

**Sum totalt** 	3345 GWh

## Referanser


## Litteratur
*
*
*
*

## Eksterne lenker
*